Държавен вестник, бр. 103, 2005 г., стр. 46

С Т Р .  46
Д Ъ Р Ж А В Е Н   В Е С Т Н И К
Б Р О Й  103
Информация за потребителите
на застрахователни услуги
Чл. 185. (1) Застрахователят е длъжен да
предоставя на всеки потребител на застрахова-
телни услуги преди сключването на застрахо-
вателен договор по раздел I от приложение № 1
информация в подходяща писмена форма за
съответния вид застраховка, която да съдържа:
1. фирмата (наименованието) на застрахо-
вателя и правноорганизационната му форма;
2. седалището, адреса на управление на за-
страхователя, както и на клона, посредством
който се сключва застраховката;
3. покритите и изключените рискове; въз-
можностите за изменение на застрахователния
договор съобразно общите условия;
4. срока и начините за прекратяване на дого-
вора;
5. начина за определяне на премиите, срока
и начините за плащането им и последиците от
неплащането, както и размера на премията,
който съответства на основното и допълнител-
ното покритие;
6. предпоставките и срока за плащане на
застрахователно обезщетение или парична сума;
7. начините за калкулиране и разпределяне
на бонуси, ако такива са предвидени;
8. начина на изчисляване на откупната стой-
ност и на намалената застрахователна сума в
случай на предсрочно прекратяване на плаща-
нията, както и размера, до който те са гаранти-
рани—при договорите за застраховки по раз-
дел I, т. 1, 2, 3 и 5 от приложение № 1;
9. изчерпателно посочване на конкретните
фондове, в които могат да бъдат инвестирани
средствата при договор за застраховка “Живот”,
свързана с инвестиционен фонд по раздел I, т. 3
от приложение № 1, и характеристика на акти-
вите, от които фондовете се състоят;
10. процедурите за уреждане на спорове меж-
ду страните по застрахователния договор съг-
ласно вътрешните правила на застрахователя,
без да се засяга правото на иск по съдебен ред;
11. условията, при които е възможно едно-
странно прекратяване на договора;
12. обща информация относно данъците и
таксите във връзка с договора;
13. приложимия закон към договора, когато
страните нямат право на свободен избор на
приложимо право, съответно предлагания от
застрахователя приложим закон, когато стра-
ните имат право на свободен избор.
(2) Застрахователят по ал. 1 е длъжен по
време на действие на договора да предоставя на
застрахованото лице:
1. информация за всяка промяна в обстоя-
телствата по ал. 1, т. 1 и 2;
2. информацията по ал. 1, т. 3—9—в случай
на промяна на общите условия или на закона,
приложим към застрахователния договор, и
3. ежегодна информация за състоянието на
бонусите.
(3) Застрахователят е длъжен да предоставя
на всеки потребител на застрахователни услу-
ги—физическо лице, преди сключването на за-
страхователен договор по раздел II от приложе-
ние № 1 информация в подходяща писмена фор-
ма за съответния вид застраховка, която да
съдържа обстоятелствата по ал. 1, т. 1, 2, 10 и
13. Информацията по ал. 1, т. 1 и 2 се посочва
във всеки документ, който се изпраща на заст-
рахованото лице.
(4) Когато застрахователният договор се
сключва чрез застрахователен брокер или за-
страхователен агент, информацията по ал. 1 или
3 се предоставя от тях.
(5) Разпоредбите на ал. 1—4 не се прилагат
при договори за застраховка на големи рискове.
Общи условия
Чл. 186. (1) Общите условия на застрахова-
теля, установени отнапред за сключването на
определен вид застраховка, обвързват застра-
хования, ако са му били предадени при сключ-
ването на застрахователния договор и той е
заявил писмено, че ги приема. Приетите от за-
страхования общи условия са неразделна част
от застрахователния договор. При несъответс-
твие между застрахователния договор и общи-
те условия има сила уговореното в договора.
(2) Общите условия на застрахователя се
приемат от неговия управителен орган, като
датата на приемането и на последващите им
изменения и допълнения задължително се по-
сочват в тях.
(3) Застрахователят е длъжен да даде на
потребителя на застрахователни услуги общи-
те условия по застраховката преди сключване-
то на застрахователния договор. Когато по за-
страховката има изготвен въпросник, общите
условия се дават заедно с него.
(4) Изменението или замяната на общите
условия с нови по време на действието на заст-
рахователния договор има сила за застрахова-
ния само ако измененията или новите общи
условия са му били дадени и застрахованият
писмено ги е потвърдил.
(5) Общите условия трябва да определят ясно
и недвусмислено:
1. покритите рискове и изключенията от
покритие;
2. условията за плащане на премиите от стра-
на на застрахования и последиците от неплаща-
не или от неточно плащане;
3. задълженията на застрахователя, срока за
плащане и начина за определяне размера на
плащанията;
4. задълженията на застрахования при на-
стъпване на застрахователното събитие и за не-
говото доказване;
5. обстоятелствата, свързани с промени в
застрахователното правоотношение;
6. условията и размера на предварителните
плащания или заеми срещу застрахователни
полици “Живот” и откупуването им.